Skriftlig spørsmål fra Mirell Høyer-Berntsen (SV) til justis- og beredskapsministeren. Til behandling

Politiet har dokumentert at Bandidos etablerte seg øst i Agder i 2023, til tross for Stortingets enstemmige vedtak om å bekjempe etablering av 1 %-klubber. Slike miljøer kan bidra til alvorlig og organisert kriminalitet. Hva vil statsråden konkret gjøre for å stanse eller begrense virksomheten til 1 %-klubber som allerede har etablert seg i Agder, og sikre at Stortingets vedtak følges opp?